Azekka –nni tasebḥit, Lydia telsa asarwel aberkan yezmeḍ dayen kan fell-as terna yiwet n lbista tedda fell-as dayen i ttyeğğan tbaned tamesrert almi dayen. rekben lkar ruḥen, mi ԑeddan-t tmanya n swayeԑ n tikli deg ubrid, leḥqen ɣer leɣwaṭ, ḥebsen dinna, kecmen ɣer usečču qqimen deg yiwet n ṭṭabla, anwa i as-yennan ad d-yaweḍ wass ad ilin akken di sin, ur yelli win ara ten-iḥersen neɣ win ara ten-iԑssen, mi d mazel kra kan n dqayeq akken ad qelԑen,, ad farṣṣen tagnit, zind i umḍiq-nni dɣa tenṭeq ɣur-s tenna-as : -Ddunit telha a Yasin neɣ d acu tenniḍ ?